|  |
| --- |
| PATVIRTINTAVilniaus Gedimino technikos universiteto rektoriaus 2019 m. sausio 10 d. įsakymu Nr. 42(Vilniaus Gedimino technikos universiteto rektoriaus 2019 m. gruodžio 17 d. įsakymo Nr. 10.8-1093 redakcija) |

# VILNIAUS GEDIMINO TECHNIKOS UNIVERSITETO

# Dalinių STUDIJŲ TVARKos aprašas

I SKYRIUS

BENDROsios nuostatos

1. Vilniaus Gedimino technikos universiteto dalinių studijų tvarkos aprašas (toliau – Aprašas) nustato asmenų priėmimo į Vilniaus Gedimino technikos universiteto (toliau – VGTU) vykdomas dalines studijas ir dalinių studijų organizavimo tvarką.
2. Dalinės studijos skirtos asmenims:

2.1. atvykusiems į VGTU pagal mainų programas;

2.2. VGTU studentams, norintiems įgyti papildomų žinių ar gebėjimų kitoje studijų programoje nei studijuojama;

2.3. asmenims, siekiantiems įgyti atitinkamų žinių ir gebėjimų studijuojant tam tikrą programos dalį;

2.4 pirmosios pakopos VGTU ar kitos aukštosios mokyklos paskutinio kurso studentams ir klausytojams bei kitiems asmenims, kurie nėra įgiję magistro diplomo ar nestudijuoja antrosios pakopos studijose, norintiems išklausyti atvirąjį magistrantūros studijų dalyką (modulį) (vieną iš VGTU siūlomų magistrantūros lygmens pavasario semestro dalyką (modulį)).

3. Dalinių studijų pagal šio Aprašo 2.1 papunktį organizavimą reglamentuoja Vilniaus Gedimino technikos universiteto studijų ir praktikų mobilumo pagal *Erasmus+* programą tvarkos aprašas.

1. Priėmimą į dalines studijas organizuoja fakultetas. Esant ribotam vietų skaičiui atvirajame magistrantūros studijų dalyke (modulyje), gali būti vykdoma pretendentų atranka pagal jų motyvaciją ir/ar bakalauro studijų rezultatus.
2. Priimtieji, nurodyti 2.2–2.4 papunkčiuose, įgyja klausytojo statusą.

II SKYRIUS

Dalinių studijų organizavimo TVARKA

1. Dalinės studijos organizuojamos pagal dalinių studijų individualųjį planą.
2. Dalinių studijų individualieji planai gali būti sudaryti iš studijų programos (-ų) privalomųjų, alternatyviai pasirenkamų ir laisvai pasirenkamų studijų dalykų. Pretendentai dalinių studijų individualųjį planą derina su fakulteto studijų prodekanu, planą tvirtina fakulteto dekanas.
3. Dalinės studijos gali būti nuolatinės ir ištęstinės formos.
4. Dalinių studijų pradžia sutampa su studijų semestro pradžia. Dalinės studijos pagal nuolatinių / ištęstinių studijų programas organizuojamos ta pačia tvarka kaip nuolatinėse ar ištęstinėse studijose (tvirtinant paskaitų tvarkaraštį, egzaminų sesijos laikotarpį, egzaminų perlaikymų laikotarpius ir pan.).
5. Dalinės studijos šio Aprašo 2.2–2.3 papunkčiuose nurodytais atvejais organizuojamos sudarant galimybę studijuoti atskirus studijų dalykus su pirmosios, antrosios pakopų arba vientisųjų studijų nuolatinės ar ištęstinės studijų formos grupėmis pagal joms sudarytus paskaitų tvarkaraščius.
6. Dalinės studijos šio Aprašo 2.4 papunktyje nurodytu atveju organizuojamos sudarant galimybę studijuoti tik vieną pasirinktą studijų dalyką (modulį) su antrosios pakopos nuolatinės ar ištęstinės studijų formos grupėmis pagal joms sudarytus paskaitų tvarkaraščius.
7. Klausytojų atsiskaitymas vyksta tokia tvarka, kokia numatyta patvirtintoje pasirinkto studijų dalyko (modulio) kortelėje.
8. Klausytojų pasiekimai vertinami ir jų rezultatai fiksuojami taip, kaip numatyta VGTU studentų pasiekimų vertinimo ir atsiskaitymų organizavimo tvarkos apraše.

**III SKYRIUS**

**BAIGIAMOSIOS NUOSTATOS**

1. Dalinių studijų klausytojo ir VGTU santykiai įforminami Klausytojo studijų sutartimi kartu patvirtinant dalinių studijų individualųjį planą.
2. Asmenims, turintiems galiojančią Klausytojo studijų sutartį ir norintiems išklausyti atvirąjį magistrantūros studijų dalyką (modulį), parengiamas atskiras dalinių studijų individualusis planas atvirajam magistrantūros studijų dalykui (moduliui).
3. Su kitais asmenimis, norinčiais išklausyti atvirąjį magistrantūros studijų dalyką (modulį), sudaroma Klausytojo studijų sutartis.
4. Asmenims, baigusiems dalines studijas, išduodama studijų pažyma, kurioje nurodomi studijuotų dalykų pavadinimai, šių dalykų kreditų skaičius ir asmens įvertinimai. Studijų pažymą pasirašo rektorius arba jo įgaliotas studijų prorektorius ir fakulteto dekanas. Pažymos kopija saugoma klausytojo asmens byloje.

**\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| Parengė |
| Studijų direkcijos direktorė |

\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Nora Skaburskienė, tel. 274 5022 |

2019-12-